Nr.  
Data  
Vendi

Grantdhënësi (organizata zbatuese), me adresë: “XXX”, nr. XX, kodi postar, qyteti, numri i regjistrimit të organizatës, NIPT, përfaqësuar nga (emri i drejtuesit të organizatës), pozicioni, në emër të Projektit WeBER 2.0, si Grantdhënës (që në këtë dokument do të jetë shkurtimi i organizatës zbatuese),

dhe

( (Emri i organizatës) me adresë: "XXX", nr., kodi postar, qyteti, numri i regjistrimit të organizatës, NIPT, nr. i llogarisë bankare XXX (banka: emri, qyteti), përfaqësuar nga (emri i personit të autorizuar), pozicioni i personit të autorizuar, si përfituesi i grantit (që në këtë dokument do të referohet si: Përfituesi).

**KONTRATË GRANTI**

**WEBER-G-02**

Objekti i kontratës

**Neni 1**

Kjo marrëveshje përcakton të drejtat dhe detyrimet e ndërsjella mes Grantdhënësit dhe Përfituesit në lidhje me zbatimin e Projektit (“.....”.) (që në këtë dokument do të referohet si Projekti).

Zbatimi i Projektit është pjesë e Instrumentit të Granteve të Vogla (IGV) të Shoqërisë Civile lokale në RAP, brenda Projektit për Fuqizimin e Shoqërisë Civile të Ballkanit Perëndimor për një Administratë Publike të Reformuar – WeBER 2.0, financuar nga Bashkimi Evropian. Projekti WeBER 2.0 po vihet në zbatim nga Qendra e Politikave Evropiane - CEP (Serbi) si partneri kryesor, si dhe nga organizatat e tjera partnere: Instituti për Demokraci dhe Ndërmjetësim (Shqipëri), Nisma e Politikave të Jashtme BH (Bosnje dhe Hercegovinë), Grupi për Studime Politike dhe Ligjore (Kosovë), Instituti Alternativa

(Mali i Zi), Instituti për Politika Evropiane (Maqedoni e Veriut) dhe Qendra e Politikave Evropiane (Belgjikë).

Përfituesit i akordohet granti sipas aplikimit që ka bërë, pas vlerësimit të kryer nga Komisioni i Vlerësimit për CfP #Weber-G-02 të Projektit WeBER 2.0, shpallur më XXX.

Projekti i miratuar së bashku me buxhetin përkatës janë pjesë përbërëse e kësaj Kontrate. (Shtojca 1 – Formulari i Aplikimit dhe Shtojca 2 – Buxheti).

***Zbatimi i Projektit***

Zbatimi i projektit do të fillojë në datën e hyrjes në fuqi të kësaj kontrate dhe do të zgjasë deri më XXX.

Përfituesi e pranon këtë grant dhe do të marrë përgjegjësinë për realizimin me sukses të aktiviteteve të planifikuara sipas dokumentacionit të projektit të miratuar.

Për zbatimin e këtij Projekti aplikohen edhe rregullat e Guidës Praktike të BE-së.

Financimi i Projektit

**Neni 2**

Vlera e Grantit është XXX EUR. Granti do të lëvrohet në 2 këste:

**Kësti i parë** – 50% e grantit: 15 ditë pas nënshkrimit të kontratës;

**Kësti i dytë** – 50% e grantit: pas miratimit të raportit të ndërmjetëm narrativ të projektit dhe raportit financiar.

**Lëvrimi i këstit të dytë do të kushtëzohet nga shpenzimi i këstit të parë.**

**Nëse raporti final i paraqitur nga Përfituesi nuk dokumenton shpenzimin 100% të fondeve të grantit, Përfituesi ka detyrim t’ia kthejë fondet e pashpenzuara Grantdhënësit.**

**Mosrespektimi i afateve të përcaktuara në Nenin 3 mund të sjellë si rezultat vonesën e pagesës. Nëse gjatë zbatimit evidentohen parregullsi, kontrata do të mund të ndërpritet.**

**Paraqitja e raporteve**

**Neni 3**

Përfituesi ka detyrimin të dorëzojë raporte tremujore, të ndërmjetme dhe përfundimtare narrative dhe raportin financiar për ecurinë e progresit të Projektit, raporte që do të jenë sipas formatit të dhënë nga Grantdhënësi.

Raportet tremujore narrative dhe financiare do të dorëzohen jo më vonë se 15 ditë pas përfundimit të tremujorit të parë të zbatimit të Projektit (tre muajt e parë të projektit) dhe jo më vonë se 15 ditë pas mbarimit të tremujorit të dytë (tre muaj pas raportit të ndërmjetëm) të zbatimit të projektit.

Raporti i ndërmjetëm financiar dhe narrativ duhet të dorëzohen jo më vonë se 15 ditë pas mbarimit të gjysmës së parë të kohëzgjatjes totale të Projektit, nga data e nënshkrimit të Kontratës.

Miratimi i këstit të dytë të grantit do të bazohet në shpenzimin e pagesës së kaluar (jo më pak se 80%) dhe opinionin pozitiv të marrë nga Grantdhënësi për raportin e ndërmjetëm.

Raporti përfundimtar narrativ dhe financiar i Projektit do të dorëzohet brenda 30 ditëve nga data e përfundimit të zbatimit të Projektit.

Grantdhënësi do ta miratojë raportin final brenda 15 ditëve nga dita e paraqitjes së raportit final nga Përfituesi.

Përfituesi është i detyruar të transferojë fondet e mbetura tek Grantdhënësi, brenda 15 ditëve nga dita kur Grantdhënësi e njofton për shumën e fondeve të mbetura për t’u kthyer.

Nëse raporti final i paraqitur nga Përfituesi justifikon 100% të fondeve të grantit dhe i gjithë dokumentacioni mbështetës është i pranueshëm, Grantdhënësit nuk do t’i kthehen fonde.

Grantdhënësi është i detyruar të shqyrtojë raportet e paraqitura. Grantdhënësi ka të drejtën t’i kërkojë Përfituesit të paraqesë informacione, apo dokumente shtesë nëse e sheh të nevojshme.

Gjatë zbatimit të aktiviteteve të Projektit, Grantdhënësi ka të drejtë të bëjë vizita të papritura tek Përfituesi, si pjesë e procesit të monitorimit dhe vlerësimit.

**Procedura për ndryshimin e aktiviteteve dhe buxhetit të Projektit**

**Neni 4**

Për çdo ndryshim në lidhje me zbatimin e aktiviteteve të projektit në përputhje me Shtojcën 1 dhe 2 të kësaj Kontrate, Përfituesi është i detyruar të kërkojë miratimin me shkrim nga stafi përkatës i Grantdhënësit.

Përfituesi mund të bëjë rishpërndarje të burimeve financiare nga një zë i buxhetit në një tjetër për një shumë jo më të madhe se 10% e shumës së përgjithshme të zërit përkatës. Rishpërndarja mes kategorive të buxhetit lejohet nëse kjo rishpërndarje nuk ka të bëjë me kategorinë e burimeve njerëzore dhe nëse rishpërndarja nuk është më e lartë se 25% e shumës totale të zërit në të cilën rishpërndahen burimet dhe nuk është më e lartë se 25% e shumës totale të kategorisë nga e cila rishpërndahen burimet.

Ndryshimet nuk mund të hyjnë në fuqi deri sa përfituesi të ketë marrë merr konfirmimin zyrtar me shkrim nga Grantdhënësi për vendimin përfundimtar në lidhje me ndryshimet e kërkuara.

Grantdhënësi është i detyruar që brenda 7-10 ditë pune të shqyrtojë kërkesën për ndryshimin e buxhetit dhe të marrë vendimin përfundimtar. Pas marrjes së këtij vendimi, do të bëhet korrigjimi i buxhetit që është pjesë përbërëse (Shtojca 2) e kësaj Kontrate.

## **Këshillimi dhe trajnimi**

**Neni 5**

Gjatë zbatimit të projektit, Grantdhënësi do të ofrojë këshillime për Përfituesin.

Këshillimi do të ofrohet nga stafi i Projektit WeBER 2.0 dhe synon të japë këshilla dhe udhëzime për zbatimin e Projektit, veçanërisht për aktivitetet e konsultimeve vendore të qytetarëve.

Për Përfituesin do të organizohet një seminar njëditor për procedurat e menaxhimit financiar dhe për praktikat e mira të menaxhimit të Projektit.

**Njohja/ Vizibiliteti**

**Neni 6**

Përfituesi do të marrë të gjitha hapat e nevojshëm për të promovuar faktin se ky grant është financuar nga Bashkimi Evropian. Këto masa duhet të jenë në përputhje me Manualin e Komunikimit dhe Vizibilitetit për Veprimet e Jashtme të Bashkimit Evropian për 2018, që është i botuar nga Komisioni Evropian (për më shumë shih:

<https://ec.europa.eu/europeaid/visibility/documents/communication_and_visibility_manual_en.pdf>)

dhe Planin e Komunikimit dhe Vizibilitetit të Projektit WeBER 2.0, në koordinim me Grantdhënësin.

Përfituesi i këtij granti duhet të sigurojë njohjen e këtij Projekti nëpërmjet përdorimit të flamurit të Bashkimit Evropian dhe vendosjes së tekstit “Ky projekt financohet nga Bashkimi Evropian”. Po ashtu, Përfituesi do të përdorë logon zyrtare të Projektit WeBER 2.0 në të gjitha dokumentet zyrtare, analizat, botimet, raportet dhe aktivitetet, materialet promocionale dhe të printuara, me autorizim paraprak nga Grantdhënësi. Nga ana tjetër, Grantdhënësi do t’i japë Përfituesit të gjitha shabllonet e nevojshme të njohjes/vizibilitetit.

Përfituesi është i detyruar të përmendë në raportet e tij të brendshme dhe vjetore dhe në daljet në media kur prezantohen rezultatet e këtij granti, se granti i dhënë mbështetet nga BE-ja.

Gjatë promovimit dhe prezantimit të kërkimit/botimeve nga ky grant, përfituesi duhet të përfshijë këtë deklaratë: "Ky dokument u mundësua me mbështetjen financiare të Bashkimit Evropian. Përmbajtja e dokumentit është përgjegjësi e <Përfituesit> dhe në asnjë mënyrë nuk mund të konsiderohet se pasqyron qëndrimin e Bashkimit Evropian.”

Përfituesi autorizon Grantdhënësin dhe Komisionin Evropian të publikojë emrin dhe adresën, kombësinë, qëllimin e grantit, afatin dhe vendin e grantit, si dhe shumën maksimale të grantit të marrë nga Përfituesi. Nga detyrimi për të publikuar këtë informacion mund të bëhet përjashtim nëse ky publikim rrezikon, ose dëmton interesat e Përfituesit.

**Operacioni financiar**

**Neni 7**

Përfituesi është i detyruar të mbajë llogari të sakta dhe të rregullta në lidhje me zbatimin e aktiviteteve, duke përdorur sistemin e duhur të kontabilitetit me llogari të dubluar.

Llogaritë:

* mund të jenë pjesë përbërëse, ose ndihmëse e sistemit të rregullt të përdoruesit;
* duhet të mbahen në përputhje me parimet e kontabilitetit dhe administrimit të llogarive financiare dhe ligjeve në fuqi në vend;
* duhet të mundësojnë që të ardhurat dhe shpenzimet që lidhen me këtë Projekt të ndiqen, identifikohen dhe verifikohen me lehtësi.

Përfituesi është i detyruar të sigurojë që raportet financiare të përcaktuara në Nenin 4 të mund të gjurmohen saktësisht dhe lehtësisht në sistemin e kontabilitetit dhe në dokumentet e tjera përkatëse. Për këtë arsye, Përfituesi është i detyruar të përgatisë dhe të bëjë siç duhet rakordimet, planet shtesë, analizën dhe shpërndarjen, inspektimin dhe verifikimin.

**E drejta e aksesit**

**Neni 8**

Përfituesi duhet të bëjë të mundur verifikimin nga Komisioni Evropian, Zyra Evropiane Kundër Mashtrimit, Gjykata Evropiane e Auditorëve dhe audituesi i jashtëm i autorizuar nga Grantdhënësi. Përfituesi duhet të marrë të gjitha masat për lehtësimin e punës së tyre.

Përfituesi duhet t’i lejojë subjektet e përcaktuara në paragrafin 1 të këtij neni:

* Të aksesojnë vendet dhe objektet ku zbatohet Projekti;
* Të shqyrtojnë sistemet e kontabilitetit dhe informacionit, dokumentet dhe bazat e të dhënave që lidhen me menaxhimin teknik dhe financiar të Projektit;
* Të marrin kopje të dokumenteve;
* Të bëjnë kontrolle në vend;
* Të bëjnë një kontroll të plotë të të gjitha të dhënave dhe dokumenteve të kontabilitetit që kanë të bëjnë me financimin e Projektit.

Përveç kësaj, Përfituesi duhet të lejojë Zyrën Evropiane Kundër Mashtrimit të kryejë kontrolle dhe inspektime në përputhje me procedurat e ligjit të BE-së për mbrojtjen e interesave financiare të Bashkimit Evropian kundër mashtrimit dhe parregullsive.

Aksesi që i mundësohet përfaqësuesit të Komisionit Evropian, Zyrës Evropiane Kundër Mashtrimit, Gjykatës Evropiane të Auditorëve dhe audituesit të jashtëm të autorizuar nga Grantdhënësi për kryerjen e verifikimeve sipas këtij neni, bazohet në konfidencialitetin e palëve të treta, në përputhje me detyrimet që lindin nga e drejta publike në fuqi.

Aksesi duhet të bëhet i mundur nga përfituesi edhe në rastin e kryerjes së vlerësimit dhe monitorimit të përkohshëm, ose të mëvonshëm nga Komisioni Evropian.

**Konfidencialiteti**

**Neni 9**

Grantdhënësi dhe Përfituesi marrin përsipër përgjegjësinë për të ruajtur konfidencialitetin e informacionit në lidhje me zbatimin e kësaj Marrëveshjeje dhe ai identifikohet si konfidencial deri 5 vjet pas miratimit të raportit final, pavarësisht nëse forma e tij është me gojë, apo me shkrim.

Nëse nuk ka marrë më parë pëlqimin e Grantdhënësit, Përfituesi nuk do të përdorë informacion konfidencial për ndonjë qëllim tjetër, përveç përmbushjes së detyrimeve të tij sipas kësaj Marrëveshjeje.

**Mbajtja e dokumentacionit**

**Neni 10**

Përfituesi duhet të ruajë të gjitha të dhënat, dokumentet e kontabilitetit dhe ato mbështetëse që lidhen me këtë Marrëveshje për 5 vjet pas pagesës së plotë të grantit, si dhe në rastet e auditimit, verifikimit, ankesave, procedurave gjyqësore dhe përmbaruese që janë në vazhdim e sipër.

Dokumentacioni duhet të jetë i lehtë për t’u aksesuar dhe të ruhet në një formë që të jetë i lehtë për kontroll dhe përdoruesi duhet të njoftojë Grantdhënësin për vendin ku ruhet dokumentacioni.

Të gjitha dokumentet mbështetëse duhet të jenë të disponueshme në formën e tyre origjinale, përfshirë këtu edhe në formatin elektronik.

Përveç raporteve të përcaktuara në Nenin 4, dokumentet që mbulohen nga ky nen janë edhe:

* Dokumentet e llogarisë financiare (në format elektronik ose letër) të sistemit të kontabilitetit të përdoruesit si libri i përgjithshëm, bilancet, urdhrat e pagesave, regjistri i inventarit dhe informacione të tjera të kontabilitetit;
* Prova të kryerjes së procedurave të prokurimit, si dokumentacioni i tenderit, ofertat për tender dhe raportet e vlerësimit;
* Prova të detyrimeve, si kontrata dhe formularë të ngjashëm;
* Prova të ofrimit të shërbimit si raportet e miratuara, formularë me evidenca, fletë-udhëtime, prova të frekuentimit të seminareve, konferencave dhe kurseve të trajnimit (përfshirë këtu dokumentacionin përkatës dhe materialet e marra, certifikatat), etj.
* Prova të mallrave të marra, si dërgesat nga furnitorët;
* Prova të përfundimit të punëve, si konfirmime të marrjes në dorëzim;
* Prova të blerjeve, si fatura dhe mandat pagesash;
* Prova të pagesave, si konfirmim nga banka, njoftim detyrimi, marrëveshje me kontraktorin;
* Prova të taksave dhe/ ose TVSh-së që janë paguar dhe nuk mund të rikthehen;
* Kosto të karburanteve – listë përmbledhëse e udhëtimeve të largëta, konsumit mesatar të automjetit të përdorur, kosto për karburant dhe mirëmbajtje;
* Raporte të pagesave të stafit, si kontrata, raporte për pagat dhe formularët për regjistrimin e orëve të punës (fletët e punës). Stafi i punësuar lokalisht me afat të caktuar: hollësi të pagesave të bëra të vërtetuara saktësisht nga personi i ngarkuar, koeficienti i zbërthyer i pagave bruto, pagesa të sigurimeve shoqërore e shëndetësore dhe paga neto. Për jo-rezidentët: analiza dhe ndarje të kostove të punës sipas muajit, vlerësimet e bazuara në shumat standarde të verifikuara të shpenzuara sipas kohës në koeficientet e llogaritur për pagat bruto, sigurimet shoqërore e shëndetësore dhe pagën neto.

**Komunikimi**

**Neni 11**

Komunikimi zyrtar mes Grantdhënësit dhe Përfituesit do të bëhet mes personelit përkatës të Grantdhënësit dhe personit të kontaktit të Përfituesit, i përcaktuar si i tillë në këtë Kontratë, nëpërmjet adresave elektronike të listuara në këtë Marrëveshje. Komunikimi elektronik midis palëve të mësipërme do të përbëjë komunikimin zyrtar midis Grantdhënësit dhe Përfituesit, përveçse në rastet kur Grantdhënësi përcakton shprehimisht se për çështje të caktuara është i domosdoshëm komunikimi me shkrim.

Çdo komunikim që nuk është në përputhje me dispozitat e këtij neni nuk do të konsiderohet si komunikim zyrtar dhe nuk përbën detyrim për Grantdhënësin.

Grantdhënësi do të japë menjëherë sqarime/përgjigje për të gjitha pyetjet e bëra nga Përfituesi.

Për të gjitha çështjet e pazgjidhura gjatë zbatimit të projektit, Përfituesi ka të drejtë të këshillohet dhe të kërkojë mendim nga Grantdhënësi. Brenda dy javëve, Grantdhënësi duhet të ofrojë një zgjidhje racionale. Nëse është e nevojshme, Grantdhënësi mund ta referojë Përfituesin të komunikojë me Menaxherin e Granteve.

Për të lehtësuar komunikimin dhe ruajtjen e dokumentacionit, Grantdhënësi do të krijojë një llogari virtuale që mund të aksesohet nga të gjithë grantmarrësit. Përfituesi është i detyruar ta përdorë këtë mjet në përputhje me udhëzimet e Grantdhënësit.

**Cilësia e rezultateve**

**Neni 12**

Studimet që janë pjesë përbërëse të grantit duhet të jenë origjinale dhe të kontribuojnë në arritjen e objektivave të Projektit.

Përfituesit duhet të sigurojnë që rezultatet që do të arrihen nga ky projekt të jenë origjinale dhe që nuk zbatohen pjesërisht apo plotësisht si pjesë e një projekti tjetër apo aktivitete të tjera.

Rezultatet e grantit do të prezantohen në një konferencë rajonale dhe do të publikohen në [www.par-monitor.org](http://www.par-monitor.org). Grantdhënësi rezervon të drejtën që të propozojë ndryshime dhe përmirësime në metodologjinë e rezultateve të projektit në përputhje me dokumentin e projektit.

Grantdhënësi ka të drejtë të kontrollojë cilësinë e produktit final të projektit.

Përfituesi është i detyruar të marrë pjesë në të gjitha aktivitetet e projektit që lidhen me zbatimin e objektit të grantit, monitorimin e RAP-it dhe aktivitete të tjera të projektit me ftesë të Grantdhënësit.

**Pronësia dhe përdorimi i rezultateve**

**Neni 13**

Pronësia i takon Përfituesit, po ashtu edhe të drejtat e pronësisë intelektuale dhe industriale që rrjedhin nga rezultatet e aktiviteteve, raporteve dhe dokumenteve të tjera përkatëse të Projektit.

Përfituesi i jep të drejtën Grantdhënësit të përdorë, sidomos të ruajë, ndryshojë, përkthejë, paraqesë, riprodhojë në çdo procedurë teknike, të botojë dhe komunikojë me mediat të gjithë dokumentacionin që prodhohet nga aktivitetet pavarësisht formës, pa pasur nevojë të shkelë të drejtat ekzistuese të pronësisë intelektuale dhe industriale.

Përfituesi merr përsipër të sigurojë të gjitha të drejtat për të qenë në gjendje të përdorë të drejtat ekzistuese të pronësisë intelektuale që janë të nevojshme për zbatimin e kësaj Marrëveshjeje.

Në rastin kur persona fizikë tregohen në dokumenta fotografike ose video, Përfituesi duhet të paraqesë në raportin e fundit të dorëzuar tek Grantdhënësi, deklaratën e këtyre personave ku jepet leje për përdorimin e imazhit të tyre. Ky detyrim nuk aplikohet për fotot dhe videot që janë marrë në vende publike/konferenca si pjesëmarrës/shikues, ose si figura publike në paraqitjet e tyre publike.

**Konflikti i interesit**

**Neni 14**

Përfituesi do të marrë të gjitha masat e nevojshme për të parandaluar çdo lloj situate që mund të cenojë pavarësinë dhe zbatimin e drejtë të kësaj Marrëveshjeje. Konflikte të tilla interesi mund të lindin si pasojë e interesave ekonomike, përkatësisë politike, shtetësisë, lidhjeve familjare apo emocionale, ose çdo lloj tjetër marrëdhënieje apo interesi të përbashkët.

Për çdo konflikt interesi që mund të lindë gjatë zbatimit të kësaj Marrëveshjeje duhet të njoftohet menjëherë Grantdhënësi. Në rast konfirmimi të ekzistencës së konfliktit, Përfituesi duhet të marrë menjëherë të gjitha hapat e nevojshme për shkarkimin e tij/saj.

Grantdhënësi rezervon të drejtën të verifikojë që masat e marra janë të përshtatshme si dhe të kërkojë marrjen e masave shtesë nëse është e nevojshme.

Përfituesi duhet të sigurojë që stafi i tij, përfshirë këtu edhe zyrtarë të lartë, nuk kanë provokuar asnjë situatë që mund të çojë në konflikt interesi. Kur detyrimet e ndërmarra sipas kësaj Kontrate shkelen, Përfituesi është i detyruar që të zëvendësojë menjëherë personin pa asnjë kompensim nga Grantdhënësi, nëse konstatohet se këtë situatë e ka(në) shkaktuar personi/ personat në fjalë.

**Përgjegjësia**

**Neni 15**

Grantdhënësi nuk duhet të mbajë asnjë përgjegjësi në asnjë rrethanë dhe për asnjë arsye për lëndim apo dëmtim të shkaktuar ndaj stafit, ose pasurisë së Përfituesit në zbatimin e Projektit, ose si rezultat i aktiviteteve të zbatuara në kuadër të këtij Projekti. Prandaj, Grantdhënësi nuk mund të pranojë asnjë pretendim për rritje të kompensimit apo pagesave që lidhen me dëmet apo dëmtimet.

Përfituesi mban përgjegjësi të plotë ndaj palëve të treta, përfshirë këtu edhe përgjegjësinë për dëmin e çdo lloji të shkaktuar nga ana e tij në zbatimin e Projektit, ose si rrjedhojë e realizimit të Projektit. Përfituesi duhet ta përjashtojë Grantdhënësin nga çdo përgjegjësi që rrjedh nga ndonjë pretendim apo veprim si pasojë e shkeljes së rregullave dhe rregulloreve nga ana e Përfituesit apo e punonjësve të tij ose individëve nën përgjegjësitë e tyre, ose si rezultat i shkeljes së të drejtave të palëve të treta.

**Neni 16**

Në rast se kushtet e nevojshme për përdorimin e grantit ndryshojnë apo pushojnë së ekzistuari, si në rastin e gabimeve thelbësore, parregullsive dhe/ose mashtrimeve, Përfituesi është i detyruar t’i kthejë grantin Grantdhënësit.

**Zgjidhja e Kontratës**

**Neni 17**

Nëse vendoset se janë shkelur detyrimet sipas kësaj Kontrate, apo nëse projekti nuk po zbatohet në përputhje me këtë Kontratë, Grantdhënësi ka të drejtë të zgjidhë Kontratën.

**Neni 18**

Pjesë e Kontratës janë edhe Kushtet e Përgjithshme në fuqi në kontratat e granteve të financuara nga Bashkimi Evropian për aktivitete të jashtme, Kushte që i bashkëngjiten kësaj Kontrate.

Detyrimet, taksat dhe tarifat, përfshirë TVSh-në nuk mbulohen për aktivitetet e mbështetura nga Grantdhënësi dhe nuk do të rimbursohen.

**Dispozita përfundimtare**

**Neni 19**

Kjo Marrëveshje hyn në fuqi në datën e nënshkrimit të kësaj Marrëveshjeje nga ana e përfituesit si palë e kontraktuar.

**Neni 20**

Çdo mosmarrëveshje që lind nga kjo Marrëveshje do të zgjidhet me mirëkuptim të përbashkët, dhe nëse marrëveshja nuk arrihet, çështja do të zgjidhet nga gjykata kompetente në XXX (kryeqyteti i shtetit të Grantdhënësit).

**Neni 21**

Hartuar në anglisht në tre (3) kopje origjinale, dy për Grantdhënësin dhe një për Përfituesin.

|  |  |
| --- | --- |
| Grantdhënësi | Përfituesi  (Organizata) |
| Emër mbiemër  Pozicioni | Emër mbiemër  Pozicioni |

Personi i kontaktit në emër të Grantdhënësit:

Emri i plotë, pozicioni:

Adresa:

Email:

Për dijeni:

Personi i kontaktit për çështjet financiare të Grantdhënësit

Emri i plotë, pozicioni:

Adresa:

Email:

Personi i kontaktit i Përfituesit:

Emri i plotë, pozicioni:

Adresa:

Email: